CELEX: 42010X0831(05)
Language: hu
Date: 2010-08-31 00:00:00
Title: Az Egyesült Nemzetek Szervezete Európai Gazdasági Bizottságának (ENSZ–EGB) 105. számú előírása – Egységes rendelkezések a veszélyes anyagok szállítására szolgáló járművek sajátos szerkezeti jellemzőik tekintetében történő jóváhagyásáról

31.8.2010   
            
            
               HU
            
            
               Az Európai Unió Hivatalos Lapja
            
            
               L 230/253
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Szervezete Európai Gazdasági Bizottságának (ENSZ–EGB) 105. számú előírása – Egységes rendelkezések a veszélyes anyagok szállítására szolgáló járművek sajátos szerkezeti jellemzőik tekintetében történő jóváhagyásáról
   Tartalmaz minden olyan szöveget, amely az alábbi időpontig érvényes volt:
   A 04. módosítássorozat 1. kiegészítése – hatálybalépés dátuma: 2009. július 22.
   TARTALOMJEGYZÉK
   ELŐÍRÁS
   
               1.
            
            Alkalmazási kör
         
               2.
            
            Fogalommeghatározások
         
               3.
            
            Jóváhagyási kérelem
         
               4.
            
            Jóváhagyás
         
               5.
            
            Műszaki rendelkezések
         
               6.
            
            A járműtípus módosítása és a jóváhagyás kiterjesztése
         
               7.
            
            A gyártás megfelelősége
         
               8.
            
            Szankciók nem megfelelő gyártás esetén
         
               9.
            
            A gyártás végleges leállítása
         
               10.
            
            Átmeneti rendelkezések
         
               11.
            
            A jóváhagyási vizsgálatok végrehajtásáért felelős műszaki szolgálatok és a jóváhagyó hatóságok neve és címe
         
      MELLÉKLETEK
   
   
               1. melléklet –
            
            Értesítés járműtípus veszélyes anyagok szállításához előírt sajátos szerkezeti jellemzők tekintetében történő jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról
         
               2. melléklet –
            
            A jóváhagyási jelek elrendezése
         1.   ALKALMAZÁSI KÖR
   Ezen előírás rendelkezései azon N kategóriájú gépjárművek és O kategóriájú pótkocsijaik (1) alapjárművének szerkezeti felépítésére vonatkoznak, amelyeket veszélyes anyagok szállítására terveztek, és amelyeket „a Veszélyes Áruk Nemzetközi Közúti Szállításáról szóló Európai Megállapodás” (ADR) B. mellékletének 9.1.2. szakasza szabályoz.
   2.   FOGALOMMEGHATÁROZÁSOK
   Ezen előírás alkalmazásában:
   2.1.   „alapjármű” (a továbbiakban jármű): alváz vezetőfülkével, nyerges vontató, pótkocsialváz vagy pótkocsi önhordó felépítménnyel, amelyeket veszélyes anyagok szállítására szánnak;
   2.2.   „járműtípus”: olyan járművek, amelyek nem különböznek egymástól lényegesen az ezen előírásban meghatározott szerkezeti jellemzők tekintetében.
   3.   JÓVÁHAGYÁSI KÉRELEM
   
               3.1.
            
            
               A járműtípusnak a szerkezeti jellemzői tekintetében történő jóváhagyására vonatkozó kérelmet a járműgyártó vagy jogszerűen meghatalmazott képviselője nyújtja be.
            
         
               3.2.
            
            
               A kérelemhez három példányban csatolni kell az alábbi dokumentumokat, és meg kell adni a következő adatokat:
               
                           3.2.1.
                        
                        
                           a járműtípus részletes ismertetése a szerkezete, motorja (kompressziós gyújtás, külső gyújtás), méretei, felszereltsége és a felhasznált anyagok tekintetében;
                        
                     
                           3.2.2.
                        
                        
                           a jármű jelzése az ADR 9.1.1.2. szakasza szerint (EX/II, EX/III, AT, FL, OX, MEMU);
                        
                     
                           3.2.3.
                        
                        
                           a jármű vázlatrajza;
                        
                     
                           3.2.4.
                        
                        
                           a teljes jármű műszakilag megengedett legnagyobb tömege (kg).
                        
                     
         
               3.3.
            
            
               Egy, a jóváhagyásra benyújtott típust képviselő járművet át kell adni a jóváhagyási vizsgálat elvégzéséért felelős műszaki szolgálatnak.
            
         4.   JÓVÁHAGYÁS
   
               4.1.
            
            
               Ha az ezen előírás szerint jóváhagyásra benyújtott jármű megfelel az alábbi 5. szakasz követelményeinek, akkor a járműtípust jóvá kell hagyni.
            
         
               4.2.
            
            
               Mindegyik jóváhagyott típushoz jóváhagyási számot kell rendelni. Ennek első két számjegye a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat száma (jelenleg ez az előírás 04. módosítássorozatának megfelelően 04). Ugyanazon szerződő fél nem rendelheti ugyanazt a számot a fenti 2.2. szakasz szerinti másik járműtípushoz is.
            
         
               4.3.
            
            
               Egy járműtípusnak az ezen előírás szerinti jóváhagyásáról vagy a jóváhagyás kiterjesztéséről értesíteni kell az ezen előírást alkalmazó szerződő feleket az ezen előírás 1. mellékletének megfelelő nyomtatványon.
            
         
               4.4.
            
            
               Minden olyan járművön, amely megfelel az ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen jól látható módon fel kell tüntetni egy nemzetközi jóváhagyási jelet, amely a következőkből áll:
               
                           4.4.1.
                        
                        
                           egy kör, benne az „E” betű és a jóváhagyó ország egyedi azonosító száma (2),
                        
                     
                           4.4.2.
                        
                        
                           ezen előírás száma, amelyet egy „R” betű, egy kötőjel és a jóváhagyási szám követ a 4.4.1. szakaszban előírt kör jobb oldalán, továbbá
                        
                     
                           4.4.3.
                        
                        
                           egy kiegészítő jel, amely elkülönül a típus-jóváhagyási számtól, és amely az ADR 9.1.1.2. szakasza szerint a jármű jelzését azonosító szimbólum. MEMU járművek esetében az azonosító jel „EX/III” lehet.
                        
                     
         
               4.5.
            
            
               Ha a jármű megfelel a megállapodáshoz mellékelt egy vagy több további előírás szerint abban az országban jóváhagyott járműtípusnak, amely ezen előírás alapján megadta a jóváhagyást, akkor a 4.4.1. szakaszban előírt jelet nem szükséges megismételni; ilyen esetben az előírás és a jóváhagyás számát, valamint az összes olyan előírás kiegészítő jelét, amelyek szerint a jóváhagyást megadták ugyanabban az országban, amely ezen előírás szerint is megadta a jóváhagyást, a fenti 4.4.1. szakaszban előírt jel jobb oldalán egymás alatt kell feltüntetni.
            
         
               4.6.
            
            
               A jóváhagyási jelnek jól olvashatónak és eltávolíthatatlannak kell lennie.
            
         
               4.7.
            
            
               A jóváhagyási jelet a gyártó által a járműre szerelt adattáblán vagy annak közelében kell elhelyezni.
            
         
               4.8.
            
            
               Ezen előírás 2. mellékletében példa található a jóváhagyási jelre.
            
         5.   MŰSZAKI RENDELKEZÉSEK
   5.1.   A járműveknek, jelzésüktől függően, a következő oldalon található táblázat szerint meg kell felelniük az alábbi rendelkezéseknek (3).
   Ezen előírás alkalmazásában a MEMU jelzésű járműveknek az EX/III jelzésű járművekre vonatkozó követelményeket kell teljesíteniük.
   Azok a járművek, amelyeket az EX/III jelzésű járművekre vonatkozó követelmények teljesítése alapján a 02. módosítássorozattal módosított ezen előírás szerint hagytak jóvá, úgy tekintendők, hogy megfelelnek a MEMU jelzésű járművekre vonatkozó követelményeknek.
   5.1.1.   VILLAMOS BERENDEZÉSEK
   5.1.1.1.   Általános rendelkezések
   Az elektromos berendezéseknek összességükben az 5.1. szakaszban említett táblázat szerint meg kell felelniük az alábbi rendelkezéseknek.
   5.1.1.2.   Kábelek
   
               5.1.1.2.1.
            
            
               A vezetékeket úgy kell méretezni, hogy ne melegedjenek túl. A vezetékeket megfelelően szigetelni kell. Minden áramkört biztosítékkal vagy önműködő megszakítóval kell védeni, kivéve az alábbi áramköröket:
               
                           —
                        
                        
                           az akkumulátortól a motor hidegindító és leállító rendszeréig,
                        
                     
                           —
                        
                        
                           az akkumulátortól a generátorig,
                        
                     
                           —
                        
                        
                           a generátortól a biztosíték vagy megszakítók dobozáig,
                        
                     
                           —
                        
                        
                           az akkumulátortól az önindítóig,
                        
                     
                           —
                        
                        
                           az akkumulátortól a tartósfékrendszer teljesítményét vezérlő dobozig, ha ez a rendszer elektromos vagy elektromágneses,
                        
                     
                           —
                        
                        
                           az akkumulátortól az elektromos tengelyemelő berendezésig.
                        
                     A fenti, nem védett áramköröknek a lehető legrövidebbeknek kell lenniük.
               
                            
                        
                        
                           A JÁRMŰ JELZÉSE (az ADR 9.1. bekezdése szerint)
                        
                     
                           MŰSZAKI RENDELKEZÉSEK
                        
                        
                           EX/II
                        
                        
                           EX/III
                        
                        
                           AT
                        
                        
                           FL
                        
                        
                           OX
                        
                     
                            
                        
                        
                           Elektromos berendezések
                        
                     
                           5.1.1.2.
                        
                        
                           Kábelek
                        
                        
                            
                        
                        
                           X
                        
                        
                           X
                        
                        
                           X
                        
                        
                           X
                        
                     
                           5.1.1.3.
                        
                        
                           Akkumulátor főkapcsolója
                        
                        
                            
                        
                        
                           X
                        
                        
                            
                        
                        
                           X
                        
                        
                            
                        
                     
                           5.1.1.3.1.
                        
                        
                            
                        
                        
                            
                        
                        
                           X
                        
                        
                            
                        
                        
                           X
                        
                        
                            
                        
                     
                           5.1.1.3.2.
                        
                        
                            
                        
                        
                            
                        
                        
                           X
                        
                        
                            
                        
                        
                           X
                        
                        
                            
                        
                     
                           5.1.1.3.3.
                        
                        
                            
                        
                        
                            
                        
                        
                            
                        
                        
                            
                        
                        
                           X
                        
                        
                            
                        
                     
                           5.1.1.3.4.
                        
                        
                            
                        
                        
                            
                        
                        
                           X
                        
                        
                            
                        
                        
                           X
                        
                        
                            
                        
                     
                           5.1.1.4.
                        
                        
                           Akkumulátorok
                        
                        
                           X
                        
                        
                           X
                        
                        
                            
                        
                        
                           X
                        
                        
                            
                        
                     
                           5.1.1.5.
                        
                        
                           Állandóan feszültség alatt lévő áramkörök
                        
                        
                            
                        
                        
                           X
                        
                        
                            
                        
                        
                           X
                        
                        
                            
                        
                     
                           5.1.1.5.1.
                        
                        
                            
                        
                        
                            
                        
                        
                            
                        
                        
                            
                        
                        
                           X
                        
                        
                            
                        
                     
                           5.1.1.5.2.
                        
                        
                            
                        
                        
                            
                        
                        
                           X
                        
                        
                            
                        
                        
                            
                        
                        
                            
                        
                     
                           5.1.1.6.
                        
                        
                           Fülke mögötti elektromos berendezések
                        
                        
                            
                        
                        
                           X
                        
                        
                            
                        
                        
                           X
                        
                        
                            
                        
                     
                           5.1.2.
                        
                        
                           Tűzveszély megelőzése
                        
                     
                           5.1.2.2.
                        
                        
                           A jármű vezetőfülkéje
                        
                        
                            
                        
                        
                            
                        
                        
                            
                        
                        
                            
                        
                        
                           X
                        
                     
                           5.1.2.3.
                        
                        
                           Tüzelőanyag-tartályok
                        
                        
                           X
                        
                        
                           X
                        
                        
                            
                        
                        
                           X
                        
                        
                           X
                        
                     
                           5.1.2.4.
                        
                        
                           Motor
                        
                        
                           X
                        
                        
                           X
                        
                        
                            
                        
                        
                           X
                        
                        
                           X
                        
                     
                           5.1.2.5.
                        
                        
                           Kipufogóberendezés
                        
                        
                           X
                        
                        
                           X
                        
                        
                            
                        
                        
                           X
                        
                        
                            
                        
                     
                           5.1.2.6.
                        
                        
                           Tartósfék-berendezés
                        
                        
                            
                        
                        
                           X
                        
                        
                           X
                        
                        
                           X
                        
                        
                           X
                        
                     
                           5.1.2.7.
                        
                        
                           Égőteres fűtőkészülékek
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           5.1.2.7.1.
                        
                        
                            
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                     
                           5.1.3.
                        
                        
                           Fékberendezés
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
                           5.1.3.1.
                        
                        
                           Fékberendezés
                        
                        
                            
                        
                        
                           X
                        
                        
                           X
                        
                        
                           X
                        
                        
                           X
                        
                     
                           5.1.3.2.
                        
                        
                           Fékberendezés
                        
                        
                           X
                        
                        
                            
                        
                        
                            
                        
                        
                            
                        
                        
                            
                        
                     
                           5.1.4.
                        
                        
                           Sebességkorlátozó berendezés
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                     
                           5.1.5.
                        
                        
                           Pótkocsi-csatlakozóberendezések
                        
                        
                           X
                        
                        
                           X
                        
                        
                            
                        
                        
                            
                        
                        
                            
                        
                     
         
               5.1.1.2.2.
            
            
               A kábeleket biztonságosan rögzíteni kell, és úgy kell elhelyezni, hogy a vezetékek megfelelően védve legyenek a mechanikai és hőhatásokkal szemben.
            
         5.1.1.3.   Akkumulátor főkapcsolója
   
               5.1.1.3.1.
            
            
               Az akkumulátorhoz a lehető legközelebb áramkör-megszakító kapcsolót kell felszerelni. Egypólusú kapcsoló használata esetén nem a földelővezetékbe, hanem a tápvezetékbe kell bekötni.
            
         
               5.1.1.3.2.
            
            
               A vezetőfülkében el kell helyezni egy vezérlőberendezést, amely ennek a kapcsolónak a bekapcsolására és kikapcsolására szolgál. A berendezésnek a vezető számára könnyen hozzáférhetőnek kell lennie, és külön jelzéssel kell ellátni. Továbbá vagy védőfedéllel, vagy összetett mozgású vezérlőszerkezettel, vagy más olyan megfelelő eszközzel kell felszerelni, amely megakadályozza a berendezés véletlen működésbe hozatalát. További vezérlőberendezéseket is be lehet szerelni, feltéve, hogy azok külön azonosító jelzést viselnek, és védettek a véletlen működésbe hozatallal szemben. Ha a vezérlőberendezések elektromos árammal működnek, az 5.1.1.5. szakasz követelményei a vezérlőberendezések áramköreire is vonatkoznak.
            
         
               5.1.1.3.3.
            
            
               A kapcsolót egy olyan burkolatban kell elhelyezni, amely a CEI 529-es szabványnak megfelelő IP65-ös védettségi szinttel rendelkezik.
            
         
               5.1.1.3.4.
            
            
               A kapcsoló elektromos csatlakozásainak IP54-es védettséggel kell rendelkezniük. Erre azonban nincs szükség, ha a csatlakozások egy házban vannak elhelyezve, amely az akkumulátortartó doboz is lehet. Ebben az esetben elégséges például egy gumisapkával védeni a csatlakozásokat a rövidzárlattal szemben.
            
         5.1.1.4.   Akkumulátorok
   Az akkumulátor pólussaruit elektromosan szigetelni kell, vagy az akkumulátortartó doboz szigetelőfedelével kell lefedni. Ha az akkumulátorok nem a motorháztető alatt vannak elhelyezve, akkor szellőztetett dobozban kell elhelyezni őket.
   5.1.1.5.   Állandóan feszültség alatt lévő áramkörök
   
               5.1.1.5.1.
            
            
               Az elektromos berendezések azon részeinek, beleértve a vezetékeket is, amelyeknek akkor is feszültség alatt kell lenniük, amikor az akkumulátor főkapcsolója nyitott állásban van, meg kell felelniük a veszélyes zónában való használat feltételeinek. Az ilyen berendezéseknek eleget kell tenniük az IEC 60079 (4) 0. és 14. része megfelelő követelményeinek, valamint az IEC 1., 2., 5., 6., 7., 11., 15. vagy 18. része alkalmazandó kiegészítő rendelkezéseinek (5).
               Az IEC 60079 14. részének alkalmazása tekintetében a következő osztályozást kell alkalmazni:
               Az állandóan feszültség alatt lévő elektromos berendezések esetében – beleértve azokat a vezetékeket is, amelyekre az 5.1.1.3. és 5.1.1.4. szakasz előírásai nem vonatkoznak –, az elektromos berendezéseknek általánosságban teljesíteniük kell az 1. zónára vonatkozó előírásokat, a vezetőfülkében található elektromos berendezéseknek pedig a 2. zónára vonatkozó előírásokat. Az elektromos berendezéseknek meg kell felelniük az IIC robbanásveszélyességi csoportra a T6 hőmérsékleti osztályban alkalmazandó előírásoknak.
               Az állandóan feszültség alatt lévő elektromos berendezések tápvezetékeinek vagy meg kell felelniük az IEC 60079 7. része („Fokozott biztonság”) rendelkezéseinek, és biztosítékkal vagy az áramforráshoz a lehető legközelebb beszerelt önműködő megszakítóval kell őket védeni, vagy „kettős szigetelésű berendezések” esetében az áramforráshoz a lehető legközelebb elhelyezett biztonsági védőfallal kell biztosítani a védelmüket.
               Ugyanakkor az olyan környezetben található, állandóan feszültség alatt lévő elektromos berendezések esetében, ahol az ugyanebben a környezetben található nem elektromos berendezések által generált hőmérséklet meghaladja a T6 osztály hőmérsékleti határait, az állandóan feszültség alatt lévő elektromos berendezések hőmérsékleti osztályának besorolása legalább T4 kell, hogy legyen.
            
         
               5.1.1.5.2.
            
            
               Olyan elektromos berendezések esetében, amelyeknek az akkumulátor főkapcsolójának nyitott állapotában is állandóan feszültség alatt kell lenniük, az akkumulátor főkapcsolóját megkerülő csatlakozásokat megfelelő eszközzel, úgymint biztosítékkal, megszakítóval vagy biztonsági eszközzel (áramkorlátozóval) kell védeni a túlmelegedés ellen.
            
         5.1.1.6.   Az elektromos berendezéseknek a vezetőfülke hátulján elhelyezett részeire vonatkozó rendelkezések
   Ezeket a berendezéseket mind úgy kell tervezni, kivitelezni és védeni, hogy a járművek rendeltetésszerű használata esetén ne okozhassanak tüzet, rövidzárlatot, és ütés vagy deformálódás esetén minimálisak legyenek ezek a kockázatok. A következő berendezésekről van szó:
   5.1.1.6.1.   Kábelek
   A vezetőfülke hátulsó részén elhelyezett kábeleket védeni kell a jármű rendeltetésszerű használata során előforduló ütésektől, kopástól és dörzsölődéstől. Az alábbi 1., 2., 3. és 4. ábra példákat mutat be a megfelelő védelemre. A blokkolásgátló fékberendezések érzékelőkábeleit azonban nem kell kiegészítő védelemmel ellátni.
   
      1. ábra
   
   
      
   
      2. ábra
   
   
      
   
      3. ábra
   
   
      
   
      4. ábra
   
   
      
   5.1.1.6.2.   Világítás
   Tilos menetes foglalatú izzólámpákat használni.
   5.1.1.6.3.   Elektromos emelőberendezés
   A tengelyek elektromos emelőberendezését az alváz tartógerendáin kívül, vízhatlan dobozban kell elhelyezni.
   5.1.2.   Tűzveszély megelőzése
   5.1.2.1.   Általános rendelkezések
   A következő műszaki rendelkezések az 5.1. szakaszban található táblázatnak megfelelően alkalmazandók.
   5.1.2.2.   A jármű vezetőfülkéje
   Ha a fülke nem nehezen éghető anyagokból készült, a fülke hátsó részében fel kell szerelni egy fém vagy valamely más, e célra alkalmas anyagból készült, a tartálynak megfelelő szélességű védőpajzsot. A fülke vagy a védőpajzs minden hátsó ablakának hermetikusan zártnak kell lennie, tűzálló biztonsági üvegből és tűzálló kerettel kell készülnie. A tartály és a fülke vagy a védőpajzs között legalább 15 cm szabad teret kell biztosítani.
   5.1.2.3.   Tüzelőanyag-tartályok
   A járműmotor tüzelőanyag-ellátására szolgáló tartályoknak a következő előírásoknak kell megfelelniük:
   
               5.1.2.3.1.
            
            
               szivárgás esetén a tüzelőanyagnak a talajra kell elfolynia, anélkül, hogy érintkezésbe kerülne a jármű felhevült részeivel vagy a rakománnyal;
            
         
               5.1.2.3.2.
            
            
               a benzint tartalmazó tartályokat a töltőnyíláshoz illeszkedő hatékony lángzáróval vagy egy olyan szerkezettel kell felszerelni, amely lehetővé teszi a töltőnyílás hermetikus zárását.
            
         5.1.2.4.   Motor
   A járművet meghajtó motort úgy kell felszerelni és elhelyezni, hogy melegedés vagy kigyulladás esetén a rakomány semmilyen veszélynek ne legyen kitéve. Az EX/II, EX/III és MEMU jelzésű járművek esetében a motornak kompressziós gyújtásúnak kell lennie.
   5.1.2.5.   Kipufogórendszer
   A kipufogórendszert, valamint a kipufogócsöveket úgy kell irányítani vagy védeni, hogy melegedés vagy kigyulladás esetén a rakomány semmilyen veszélynek ne legyen kitéve. A kipufogórendszer azon elemei körül, amelyek közvetlenül a tüzelőanyag-tartály alatt találhatók (dízelüzemnél), legalább 100 mm-es szabad térnek kell lennie, vagy pedig hőszigetelő lappal kell azokat védeni.
   Az EX/II, EX/III és MEMU jelzésű járművek kipufogórendszerét úgy kell kialakítani és elhelyezni, hogy túlmelegedés esetén a rakomány ne legyen kitéve annak a veszélynek, hogy a raktér belső felülete 80 °C fölé emelkedik (6).
   5.1.2.6.   A jármű tartósfék-berendezése
   A fülke hátsó fala mögött magas hőmérsékletre melegedő tartósfék-berendezéssel felszerelt járműveket a berendezés és a tartály vagy a rakomány között szilárdan rögzített hőszigeteléssel kell ellátni, amelyet úgy kell elhelyezni, hogy megakadályozza a tartály fala vagy a rakomány minden – akár helyi – melegedését.
   Ennek a hőszigetelő lapnak ezenkívül a szállított termék minden, még véletlenszerű szivárgásától vagy elfolyásától is meg kell védenie a fékberendezést. A duplafalú borítást magában foglaló védelem például kielégítő megoldásnak tekinthető.
   5.1.2.7.   Égéshő felhasználásával működő fűtőberendezések
   
               5.1.2.7.1.
            
            
               Az égéshő felhasználásával működő fűtőberendezéseknek meg kell felelniük az ENSZ-EGB módosított 122. számú előírása műszaki követelményeinek (beleértve a 9. melléklet előírásait is), az ott megadott alkalmazási időknek megfelelően.
            
         5.1.3.   Fékberendezés
   Az ADR 10 221 szélzetszáma előírásainak hatálya alá tartozó járműveknek meg kell felelniük a módosított 13. számú előírás valamennyi vonatkozó követelményének (beleértve az 5. melléklet előírásait is), az ott megadott alkalmazási időknek megfelelően.
   
               5.1.3.1.
            
            
               Az EX/III, AT, FL, OX és MEMU jelzésű járműveknek meg kell felelniük a 13. számú előírás valamennyi vonatkozó előírásának (beleértve az 5. melléklet előírásait is).
            
         
               5.1.3.2.
            
            
               Az EX/II jelzésű járműveknek meg kell felelniük a 13. számú előírás valamennyi vonatkozó előírásának. Az 5. melléklet előírásai azonban esetükben nem alkalmazandók.
            
         5.1.4.   Sebességkorlátozás
   Az N2 és N3 kategóriájú gépjárműveket sebességkorlátozó berendezéssel kell felszerelni a módosított 89. számú előírás műszaki követelményei szerint. A berendezést úgy kell beállítani, hogy a jármű sebessége ne léphesse túl a 90 km/h-t, figyelembe véve a berendezés műszaki tűréshatárait.
   5.1.5.   Pótkocsi csatlakozóberendezése
   A pótkocsik csatlakozóberendezésének meg kell felelnie a módosított 55. számú előírás műszaki követelményeinek, az ott megadott alkalmazási időknek megfelelően.
   6.   JÁRMŰTÍPUS MÓDOSÍTÁSA ÉS A JÓVÁHAGYÁS KITERJESZTÉSE
   
               6.1.
            
            
               A járműtípus minden módosításáról értesíteni kell a járműtípust jóváhagyó hatóságot. A hatóság ezt követően a következőképpen járhat el:
               
                           6.1.1.
                        
                        
                           úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatása, és a jármű továbbra is megfelel az előírásoknak; vagy
                        
                     
                           6.1.2.
                        
                        
                           új vizsgálati jegyzőkönyvet kér a vizsgálatok elvégzéséért felelős műszaki szolgálattól.
                        
                     
         
               6.2.
            
            
               A jóváhagyás megerősítéséről vagy elutasításáról, a módosítások részletes leírásával együtt, a fenti 4.3. szakaszban említett eljárással értesíteni kell a szerződő feleket.
            
         
               6.3.
            
            
               A jóváhagyást kiterjesztő illetékes hatóság sorszámot rendel a kiterjesztéshez készített minden értesítéshez, és erről az ezen előírás 1. mellékletének megfelelő nyomtatványon értesíti a többi szerződő felet.
            
         7.   A GYÁRTÁS MEGFELELŐSÉGE
   A gyártás megfelelőségének ellenőrzésére szolgáló eljárásoknak meg kell felelniük a megállapodás (E/ECE/324-E/ECE/TRANS/505/Rev.2) 2. függelékében megállapított eljárásoknak, valamint a következő előírásoknak:
   
               7.1.
            
            
               Az ezen előírás szerint jóváhagyott járművet úgy kell gyártani, hogy a fenti 5. szakaszban megállapított előírásokat teljesítve megfeleljenek a jóváhagyott típusnak.
            
         
               7.2.
            
            
               A típusjóváhagyást megadó hatóság bármikor ellenőrizheti az egyes gyártóüzemekben alkalmazott megfelelőség-ellenőrzési módszereket. Az ilyen ellenőrzésre általában kétévente kerül sor.
            
         8.   SZANKCIÓK NEM MEGFELELŐ GYÁRTÁS ESETÉN
   
               8.1.
            
            
               Az ezen előírás alapján egy adott járműtípusra megadott jóváhagyás visszavonható, ha nem teljesülnek a fenti 7. szakaszban előírt követelmények.
            
         
               8.2.
            
            
               Ha a megállapodásban részes és ezen előírást alkalmazó valamely szerződő fél visszavon egy előzőleg általa megadott jóváhagyást, akkor erről az ezen előírás 1. mellékletének megfelelő nyomtatványon haladéktalanul értesíti az ezen előírást alkalmazó többi szerződő felet.
            
         9.   A GYÁRTÁS VÉGLEGES LEÁLLÍTÁSA
   Ha a jóváhagyás jogosultja véglegesen leállítja az ezen előírás szerint jóváhagyott járműtípus gyártását, akkor erről értesítenie kell a jóváhagyást megadó hatóságot. A hatóság az értesítés kézhezvétele után az ezen előírás 1. mellékletének megfelelő nyomtatványon értesíti erről az 1958-as megállapodásban részes és ezen előírást alkalmazó szerződő feleket.
   10.   ÁTMENETI RENDELKEZÉSEK
   
               10.1.
            
            
               A 04. módosítássorozat hivatalos hatálybalépésének napjától kezdve az ezen előírást alkalmazó egyik szerződő fél sem utasíthatja el a 04. módosítássorozattal módosított ezen előírás szerinti EGB-jóváhagyások megadását.
            
         
               10.2.
            
            
               2008. január 1-jétől az ezen előírást alkalmazó szerződő felek csak akkor adhatnak EGB-jóváhagyást, ha a jóváhagyandó járműtípus megfelel a 04. módosítássorozattal módosított ezen előírás követelményeinek.
            
         
               10.3.
            
            
               Az ezen előírást alkalmazó szerződő felek 2007. december 31-ig továbbra is megadják a jóváhagyást és ezeknek a jóváhagyásoknak a meghosszabbítását azokra a járműtípusokra, amelyek eleget tesznek az előző módosítássorozattal módosított előírás követelményeinek.
            
         
               10.4.
            
            
               Az ezen előírást alkalmazó szerződő felek nem utasíthatják el az ezen előírás 04. módosítássorozata szerint jóváhagyott járműtípus nemzeti vagy regionális típusjóváhagyását.
            
         
               10.5.
            
            
               2008. január 1-jétől az ezen előírást alkalmazó szerződő felek nem adhatnak nemzeti vagy regionális típusjóváhagyást korábbi módosítássorozat szerint jóváhagyott járműtípusra.
            
         11.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A HATÓSÁGOK NEVE ÉS CÍME
   A megállapodásban részes és ezen előírást alkalmazó felek megadják az Egyesült Nemzetek Szervezete Titkárságának a jóváhagyási vizsgálatokért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó hatóságok nevét és címét.
   
      (1)  A motoros járművekre vonatkozó egységesített állásfoglalás (R.E.3) (dokumentum: TRANS/WP.29/78/1. javított változat/2. módosítás) 7. mellékletének meghatározása szerint.
   
      (2)  1 – Németország, 2 – Franciaország, 3 – Olaszország, 4 – Hollandia, 5 – Svédország, 6 – Belgium, 7 – Magyarország, 8 – Cseh Köztársaság, 9 – Spanyolország, 10 – Szerbia, 11 – Egyesült Királyság, 12 – Ausztria, 13 – Luxemburg, 14 – Svájc, 15 (szabad), 16 – Norvégia, 17 – Finnország, 18 – Dánia, 19 – Románia, 20 – Lengyelország, 21 – Portugália, 22 – Orosz Föderáció, 23 – Görögország, 24 – Írország, 25 – Horvátország, 26 – Szlovénia, 27 – Szlovákia, 28 – Belarusz, 29 – Észtország, 30 (szabad), 31 – Bosznia és Hercegovina, 32 – Lettország, 33 (szabad), 34 – Bulgária, 35 (szabad), 36 – Litvánia, 37 – Törökország, 38 (szabad), 39 – Azerbajdzsán, 40 – Macedónia Volt Jugoszláv Köztársaság, 41 (szabad), 42 – Európai Közösség (a jóváhagyást a tagállamok adják meg saját EGB-típusjóváhagyási jelüket használva), 43 – Japán, 44 (szabad), 45 – Ausztrália, 46 – Ukrajna, 47 – Dél-Afrika, 48 – Új-Zéland, 49 – Ciprus, 50 – Málta, 51 – Koreai Köztársaság, 52 – Malajzia, 53 – Thaiföld, 54 és 55 (szabad), 56 – Montenegró, 57 (szabad) és 58 – Tunézia. A további számokat további országoknak jelölik ki, időrendi sorrendben aszerint, hogy a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló egyezményt mikor ratifikálják vagy ahhoz mikor csatlakoznak, és az így kijelölt számokat az Egyesült Nemzetek Főtitkára közli az egyezményben részes szerződő felekkel.
   
      (3)  Ezen előírásban az egyéb EGB-előírásokra történő hivatkozásokat úgy kell tekinteni, hogy azok a megfelelő EGB-előírásban foglaltakkal megegyező műszaki követelményeket alkalmazó minden egyéb nemzetközi szabályra is hivatkoznak. A megfelelő EGB-előírások adott fejezeteire történő hivatkozásokat ennek megfelelően kell értelmezni.
   
      (4)  Az IEC 60079 14. részének rendelkezései nem élveznek elsőbbséget ezen előírás rendelkezéseivel szemben.
   
      (5)  Ennek alternatívájaként az EN 50014 általános rendelkezéseit és az EN 50015, 50016, 50017, 50018, 50019, 50020 vagy 50028 kiegészítő rendelkezéseit is lehet alkalmazni.
   
      (6)  Az ezen követelményeknek való megfelelést a befejezett járművön kell ellenőrizni.
   
      1. MELLÉKLET
      
         ÉRTESÍTÉS
      
      (Megengedett legnagyobb formátum: A4, azaz 210 × 297 mm)
      
         
   
   
      2. MELLÉKLET
      
         A JÓVÁHAGYÁSI JELEK ELRENDEZÉSE
      
      A.   MINTA
      (lásd ezen előírás 4.4. szakaszát)
      
         
      A járművön elhelyezett fenti jóváhagyási jel azt mutatja, hogy ezt a veszélyes anyagok szállítására szolgáló járműtípust Hollandiában (E4) a 105. számú előírás szerint hagyták jóvá a 0424 92 számon, és jelzése EX/II (az ADR B. mellékletének 9.1.1.3. szakaszának megfelelően). A jóváhagyási szám első két számjegye azt jelzi, hogy a jóváhagyást a 04. módosítássorozattal módosított 105. számú előírás alapján adták meg.
      B.   MINTA
      (lásd ezen előírás 4.5. szakaszát)
      
         
      A járművön elhelyezett fenti jóváhagyási jel azt mutatja, hogy a járműtípust Hollandiában (E4) a 105. és a 13. számú előírás szerint (1) hagyták jóvá. A jóváhagyási számok első két számjegye azt jelzi, hogy a jóváhagyások megadásakor a 105. számú előírás a 04. módosítássorozatot, a 13. számú előírás pedig már a 09. módosítássorozatot tartalmazta.
      
         (1)  A második előírásszámot csak példaként adtuk meg.